
Gravat extret d'una auca catequètica del segle XVIII. 
Biblioteca Pública Episcopal del Seminari de Barcelona. 


A SS 4, Ce ada. — as 
P muts: Ds 

Banc ora. — i Meque ere dre 
a nn mer ama le 

"P A "a deien 
a del Nodal ou 
No Ara (993 Jam de És 
fu, í Neeiny EV3 El Me a 


—A rra EL. Vivt 
I Ref, . 


No és fàcil resumir el calendari de 
les activitats que hem fet ja en aquest 
primer trimestre: tot principi de curs és 
ple d'activitats, celebracions... 

Per començar, el 30 de setembre 
vam inaugurar el curs del Seminari, 
amb 22 noves incorporacions, un nou 
formador, Mn. Salvador Bacardit, i 
novetats a totes les cases. El Sr. 
Arquebisbe ens encoratjava amb la 
seva presència. Poc després, el 14 
d'octubre, presidia la inauguració del 
curs de les Facultats de Teologia i de 
Filosofia. Mn. Via i Taltavull va ser 
l'encarregat de presentar la lliçó 
inaugural. 

Durant el mes d'octubre cal 
destacar com a important l'acte 
d'homenatge i presentació de la 
Miscel.lània en honor del Sr. Cardenal 
Narcís Jubany a la qual vam assistir- 
hi un bon grup de seminaristes. 

Pel que fa a les celebracions, és 
d'esment obligat la del 17è. aniversari 
del trasllat del cos del Dr. Pere Tarrés 
i Claret a la parròquia de St. Vicenç 
de Sarrià, el dia 6 de novembre. 
Enguany es va encarregar al Seminari 
de Barcelona aquesta celebració, dins 
la qual el Sr. Arquebisbe va conferir 
l'Admissió als Ordes a 13 companys: 
David Amado, Narcís Ribot, Xavier 
Pagès, Josep Ll. Aguilar, Xavier 
Cardona, Josep Gassó, Josep MP 
Fons, Jesús M. Martinez, Pere Milà, 
Miquel A. Pérez, Joan P. Pulido, 
Francesc Gimeno i Rafel Méndez. 
Pocs dies abans havien rebut l'acolitat 
i, alguns d'ells, també el lectorat, de 
mans del Sr. Bisbe Auxiliar Carles 
Soler. Amb aquest pas s'encaminen ja 
de dret cap al diaconat i presbiterat. 
Es un bon motiu de joia per a tots 
nosaltres. 

També es va viure com un gran 
goig la festa del Beat Francesc Palau, 
el dia 7 de novembre perquè hi 
celebràrem el 70è aniversari de la 
presència de la Comunitat de 


Diòcesi. N'estem 

Carmelites 
Missioneres al 
Seminari, i el 75è 
aniversari de la 
professió religiosa 
de la germana 
Felicitat Massana: 
tota una vida al 
servei dels futurs 
preveres de la 


molt contents, 
doncs, de tenir-la 
entre nosaltres. 

El dia 10 del 
mateix mes de 
novembre vam 
celebrar l'Eucaristia pels sacerdots 
difunts, presidida pel Sr. Bisbe Ramon 
Daumal. I el dia 23, l'Eucaristia pels 
familiars, amics i benefactors difunts 
del Seminari. 

Quant al capítol d'ordenacions, 
també han estat nombroses durant 
aquest trimestre: Agustí Panyella i 
Enric Hidalgo han rebut el diaconat, i 
Carles Catasús, Francesc Blanco, 
Josep Esplugues i Angel Siguenza, el 
presbiterat. Enhorabona a totsi. 

Pel que fa al pla formatiu d'aquest 
curs, destaca sobretot el tractament 
aprofundit de l'exhortació postsinodal 
del Papa Joan Pau ll, "Pastores 
Dabo Vobis". Per això les Jornades 
de Formació giraran enguany sobre 
diferents aspectes d'aquest valuós 
document. Ja ens n'han vingut a 
parlar Mn. Joan Busquets, el dia 6 de 
novembre, i Mn. Boix i Mn. Jorba, el 
dia 4 de desembre. Els dies posteriors 


a les Jornades vam fer el 
corresponent recés mensual a cada 
residència, i hem tingut alguna 


activitat d'obertura al món cultural 
barceloní. 

Durant el mes de novembre també 
s'han anat fent dues trobades amb els 
Pares dels seminaristes. És un dia 
familiar que apreciem i valorem com 


CRÒNICA 


un bon enriquiment. El 
Arquebisbe s'hi va poder fer present 
al Convictori, la qual cosa és molt 
d'agrair. 

També s'han anat succeint les 
Xerrades de formació espiritual - 
enguany giren entorn del raicalisme 
evangèlic del prevere, començant 
amb el celibat-, les reunions dels 
àmbits. formatius com Seminaristes 
en Món Obrer, excursionisme, 
pastoral sanitària... com activitats ja 
habituals. Aquest curs s'ha potenciat 
molt la presència de diferents 
convidats a les nostres comunitats 
per tal de conèixer i compartir les 
seves activitats eclesials, humanes, 
culturals, etc. N'està sent també un 
enriquiment molt positiu. 

Per concloure aquest trimestre, 
hem tingut la celebració del Dinar i la 
Festa del Nadal, amb la gresca que 
això porta. 

Avançant ja esdeveniments 
d'aquest proper Any Nou 1993, 
esperem trobar-nos tots a la Jornada 
de Preveres del dia / de gener i 
també en el Romiatge a Montserrat 
que farem el dia 8. 

Bon Nadal a tots... i fins al pròxim 
any 1993. El HOMER VAL 

Segon de teologia 

HOMENATGE-MISCEL-LÀNIA 


Segons el Diccionari de la 
llengua catalana un cardenal és "un 
alt dignatari eclesiàstic, assistent 
del Papa", però per a la nostra 
Església catalana el Cardenal 
Narcís Jubany, "el nostre cardenal 
de Catalunya" -com va dir el 
President del Parlament Sr. 
Joaquim Xicoy- és molt més que 
això, un home d'Església que ha 
donat la seva vida a la nostra terra. 
Fruit d'aquesta tasca pastoral és 


l'estimació que el nostre poble li va. — 
voler mostrar el dia 29 d'octubre, Í 


festa de Sant Narcís, al Palau de la 
Música Catalana. 

L'acte va esdevenir un 
homenatge íntim, familiar, dins d'un 
marc musical. Es va començar amb 
un recital del Cor de Cambra del 
Palau que va interpretar obres de 
Bach, Rossini, Monsalvatge i tres 
cançons tradicionals catalanes. 
Després del petit recital fou 
presentat l'acte per Mn. Josep M. 
Aragonès, el qual va centrar la 
personalitat del Cardenal amb dues 
claus. interpretatives: l'Església i 
Catalunya. A continuació el Sr. 
Antoni Bascompte li lliurà el volum 
de la miscel.lània. 

El nostre arquebisbe Ricard 
Maria Carles afirmà que aquest 
homenatge era un "deute públic", 
tot fent un resum dels fets més 
significatius del seu pontificat a la 
nostra diòcesi: el seu impuls decidit 
al Concili (col.legialitat i pastoralitat 
dels bisbes, teologia del laicat i de 
l'espiritualitat del matrimoni) amb el 
desig de portar-lo a la vida en 
àrees com la litúrgia, les 
institucions col.legials, la reforma 
econòmica encomanada als laics...: 
l'encarnació en la realitat catalana 


i les seves institucions culturals, el 
seu servei a l'Església universal: el 


seu gran sentit de tacte, 
constructor de ponts de diàleg en 
moments difícils. I va cloure el seu 
discurs amb unes emotives 
paraules: "aquest homenatge no és 
un comiat". 

Estava anunciada l'assistència 
del President de la Generalitat Sr. 
Jordi Pujol, però no va poder 
assistir-hi, i el Sr. Joan Rigol, com 
a representant seu, llegí una carta 
personal del President en la qual 
recordava la unió indestriable entre 
Catalunya i l'Església. 

Va ser una somresa la 
presència a l'acte de l'alcalde de 
Barcelona Sr. Pasqual Maragall, 
que remarcà l'estreta col.laboració 
entre el Bisbat i l'Ajuntament en 
temes d'urbanisme així com en la 
creació de la Universitat Ramon 


Llull. 

La càlida intervenció -sense 
papers- del President del 
Parlament, Sr. Joaquim Xicoy, 


aixecà els aplaudiments del públic 


convidat vers la figura del 
Cardenal, destacant la seva 
confiança en la Providència en 
moments difícils, la fidelitat al país 
i la seva cultura humanística. 

Finalment arribà el moment 
més esperat: les paraules del 
mateix Dr. Jubany. Va dirigir-se a 
tots els assistents amb un senzill 
"amicsi", i des d'aquesta mateixa 
senzillesa va explicar la seva 
negativa a acceptar qualsevol 
homenatge, però davant dels 
esdeveniments es va veure 
"forçat" a rebre'l. Va fer un breu 
repàs del seu ministeri des de la 
seva terra gironina fins la seva 
estimada Barcelona, però va anar 
més enllà, fent una crida a l'acció 
evangelitzadora principalment en 
el món de la cultura, necessitada 
de "llibres i escrits que diguin amb 
paraula clara el pensament cristià". 
Amb força digué: "sigueu fidels al 
vostre compromís, sense 
complexos, a Déu i a la nostra 
terra catalana". Criticant el 
materialisme radical cità unes 
paraules del poeta Joan Maragall: 
"el que li falta a Barcelona i 
Catalunya és l'amor". 

l en aquest marc va ser 
especialment emotiva la cloenda 
amb la interpretació d'"El cant deis 
ocells". Ara ens toca a cada un de 
nosaltres portar aquest "cant" de 
cristians "que confessen amb 
senzillesa, però amb seguretat : 
coratge, la fe en Jesucrist". 


El JOSEP MONFORT MENGOD 
Tercer de teologia 

CARMELITES DESCALCES 


10 ANYS, A PU 


"Tu saps, Església santa, 
que si visc, visc per tu i per a 
tu..." Segur que les paraules 
del beat Francesc Palau i Quer 
ressonaren als cors de les 
Carmelites —Missioneres que 
aquell mes de setembre de 
1922 van entrar per primera 
vegada al Seminari Conciliar. 
Així establiren la seva comunitat 
sota l'advocació de la 
"Puríssima Concepció", que poc 
després fou canviada per la de 
Sant Josep, amb la finalitat de 
tenir cura de la sagristia, de la 
cuina i del rober. Pocs dies 
després, en. el mateix mes de 
setembre de 1922, s'hi va afegir 
un NOU grup de germanes, entre 
les quals hi havia la Gna. 
Felicitat Massana, present 
encara avui entre nosaltres, i 
que enguany celebra amb joia 
el seu 75è aniversari de vida 
religiosa. 

Si el pare Palau, ferm en el 
seu propòsit de respondre 
fidelment. al seu compromís 
vocacional, es dedicà a 
fomentar l'oració per l'Església, 
les Carmelites Missioneres han 


v 


convertit aquesta oració en el 
centre de la seva vida interior i 
del seu servei apostòlic. l a 
l'Església. —-Cos de Crist-, 
constituida per l'Esperit com a 
Sagrament universal de 
salvació, consagren la seva vida 
i testimonien, per la professió 
dels consells evangèlics, "la 
vida nova i eterna que ha estat 
comprada per la redempció de 
Jesucrist i proclamen més per 
endavant la resurrecció futura i 
la glòria del Regne Celestial" 
(L.G.,44). 


eTu saps, 
Església santa, que 
si visc, visc per tu i 
per a tu...v 


L'Església de Crist és 
l'Església universal, és a dir, la 
comunitat universal . dels 
deixebles del Senyor. D'ella van 
rebre origen les diverses 
Esglésies locals, com a 


realitzacions particulars 
d'aquesta una i única Església 
de Jesucrist. Per això, al mateix 
cor de l'Església de Barcelona, 
el Seminari és "una continuació 
en l'Església, de l'íntima 
comunitat apostòlica formada 
entorn de Jesús", on ens 
preparem a "prolongar en 
l'Església i en la història la 
presència redemptora de 
Jesucrist, el Bon Pastor" 
(Pastores dabo vobis, 60). 

Durant /O anys el nostre 
Seminari ha vist l'entrega 
generosa de les Carmelites 
Missioneres que, des de l'oració 
contemplativa i el servei ocult, 
ens indiquen que "l'obra gran 
de Déu en l'home es realitza al 
seu interior". Amb la seva tasca 
amagada, de vegades 
monòtona, ensems silenciosa, 
ens ofereixen una presència 
materna que no necessita 
paraules per a ser copsada, ni 
grans discursos, perquè parla el 
llenguatge del cor. D'un cor que 
estima perquè "l'amor tot ho 
creu possible". D'un cor que 
prega el Senyor dels sembrats 
pels nous treballadors que 
escoltaran la seva crida. 

Que la nostra vida de 
seminaristes, acompanyada de 
les pregàries de les Germanes 
Carmelites, sigui plena d'amor a 
l'Església, la nostra Mare, 
perquè pugui aparèixer i sigui 
sempre "gloriosa, sense màcula 
ni arruga o res de semblant, 
sinó santa. i immaculada" 
(Ef.5,27). 


El CUSTODI BALLESTER 
Segon de filosofia 


FORMACIÓ 

PRIMERA JORNADA DE FORMACIÓ 


El 6 de Novembre, el Rector del 


d'oració, però també de servei. 


eclesial convocada pel bisbe, la 


Seminari Interdiocesà, Mn. Joan La formació Intel.lectual: S'ha qual forma els candidats al 


Busquets, va comentar el significat. d'adquirir un coneixement sòlid i sacerdoci. 


i el contingut d'aquesta 
exhortació postsinodal del Papa 
Joan Pau ll, que respon a la 
questió de com ha d'ésser la 
formació dels actuals preveres. 

El prevere continua la 
presència de Crist a l'Església. 


El prevere continua la 
presència de Crist a 
l'Església. 


El sacerdoci no és un fet que 
dignifiqui, sinó que ens porta a 
servir els altres, com Jesucrist, 
en unió amb el bisbe i els altres 
preveres, al servei de Déu. 

Després encetà un tema que 
ens toca ben de prop: la 
formació dins el Seminari. Com 
ha de ser el temps en què el 
candidat es transforma amb 
docilitat i amb amor, per tal de 
preparar-se en tots els aspectes 
de la formació2 


La formació Humana: Hem de ser 
persones responsables, aptes per 
a representar Jesucrist a la terra, 
madurs en la nostra afectivitat, 
etc... 


La formació Espiritual: Molt 
lligada a la maduresa humana, 
l'espiritualitat. consisteix. en la 
imitació del Crist com a Bon Pastor. 
Hem de ser, per tant, homes 


complet del Cristianisme per tal de 
poder orientar el Poble. 


La formació Pastoral: Tot 
Seminari vol preparar pastors per a 
la comunitat. Cal una iniciació 
gradual en els compromisos 
pastorals. 


Finalment Mn. Busquets va 
assenyalar que el Seminari no és 
cap comunitat d'amics, o 
d'estudiants, sinó que és, per 
damunt de tot, una comunitat 


Es importantíssim 
gaudir d'aquest temps de 
seminari, amb aquest clima 


solidari, alegre, de disciplina 
(sense arribar al rigor). 


Després d'això es va obrir el 
colldoqui on va sortir, d'entre 
altres, la questió sobre la relació 
del seminarista amb la seva 
comunitat d'origen, i les 
posteriors associacions en què 
després pot participar. Mn. 
Busquets va subratllar la 
diocesaneitat del prevere. Per 
això va donar importància a les 
relacions arxiprestals i de zona 
pastoral o demarcació. Cal per 
tant, no marginar-se, ni aillar-se, 
ni, és clar, aillar o: marginar 
ningú, deixant-se portar per 
antipaties. D'aquí la importància 
de l'existència dels grups de 
revisió de vida, o de trobades 
més d'amistat i festives, o 
espirituals, etc... 

Una altra questió que sortí va 
ser la formació pastoral: el 

seminarista no pot ficar-se 
totalment a la pastoral quan ha 
d'estar fent uns estudis de teologia 
o filosofia. I és ben veritat que el 
temps seminarístic és com una 
manta curta, quan vols fer molt 
d'una cosa, en deixes d'altres. Per 
això cal trobar un equilibri a l'hora 
de desenvolupar tots els aspectes 
de la formació. 


El MARC MORENO 
Curs Introductori 


—— a a a a rr aa a es ar aa re 


ll 


Josep Monfort i 


Mengod 
Vaig néixer a 


Barcelona fa 27 
anys. Sóc psicòleg, 
especialitzat en 
Psicologia 
cognitiva. Mentre 
feia la carrera vaig 
començar com a 
laic els estudis de 
Teologia, cursant el 
tres primers 
cursos. Vaig fer 
quart a Toledo i 
aquest any curso 
cinquè ja de nou a 
casa. Col.laboro a 
la meva parròquia 
d'origen, Sant Joan 
M: Vianney, a 
Sants. 4,Les meves 
afeccions2 
Destacaria viatjar 
(a ser possible en 
cotxe i amb un 
parell de bons 
amics). 


Vicenç Guinot 
Gómez 


Vaig néixer a 
Barcelona fa 23 
anys en una família 
de sis germans, de 
ia qual cosa dono 
moltes gràcies a 
Déu. Vaig estudiar 
empresarials a la 
Universitat de 
Barcelona i en 
acabar vaig fer la 
filosofia a la 
Universitat de 
Navarra. Enguany 
faig primer de 

teologia amb un curs molt "legal". 
Col.laboro a la parròquia de Sant 
Salvador d'Horta del Poble. Sec. 


Ignasi Fuster i Camp 
Tinc 22 anys i després de quatre 


anys d'estudi i seminari a 
Pamplona, m'he incorporat 
enguany al Seminari de Barcelona. 
Faig el tercer curs de teologia. De 
família barcelonina, encara que 
vivint a Tarragona.Col.laboro amb 
Mn. Pere Campanyà a la parròquia 
de Sant Ot. Afeccionat i 
impuisador de la pràctica de 
l'esport: futbol, natació, 
excursionisme i ciclisme. 


Joan Carles Montserrat i Pulido 
Sóc barceloní, tinc 31 anys. Vaig 
estudiar enginyeria de 
telecomunicacions i vaig ser 
professor. Desprès de fer quatre 
cursos al Seminari de Toledo he 
tornat a la nostra diòcesi. 


Actualment estic matriculat a 
tercer de. teologia, residint a 
Diputació, i més que ajudant, 


aprenent a la parròquia de Santa 
Tecla. Comptem amb les vostres 
pregàries al Senyor perquè un dia 
esdevinguem sacerdots segons el 
seu cor. 


Antoni Suriol 

M'alegra poder compartir amb 
vosaltres aquest camí de Jesús. 
Enguany he començat el curs 
introductori. —Anteriorment he 
treballat bàsicament en el camp i 
he participat en diverses tasques 
pastorals a la meva parròquia de 
Vilobí del Penedès, també a la 
JARC i en els consells pastorals 
de la parròquia i de l'arxiprestat. 
Tinc 35 anys i desitjo que el 
Senyor ens ajudi a caminar. 


CURS 92/93 


PRESENTACIÓ DELS 


Adolf Pujol Camprubí 

Tinc 48 anys. Sóc fil de la 
Colònia Guixaró, comarca del 
Berguedà, però ja molts anys que 
visc a Barcelona. Des dels 18 
anys que he treballat de pastisser 
i he compaginat la feina amb 
diverses tasques. parroquials. Ara 
estic a la parròquia de Sant Martí 
de Provençals. Després de quatre 
anys de camí vers el diaconat 


em trobo al 


permanent avui 
Seminari fent camí vers el 
presbiterat. El Senyor em guia per 
bons camins, igual que a tots 
vosaltres. GRàCIES SENYORI. 


Joan Carles Serra i Permanyer 
Hola noisl Sóc en Joan. Carles 


Serra i Permanyer. Sóc de 
Sabadell i resideixo a la parròquia 

22 NOUS SEMINARIS TES 


de Sant Miquel dels Sants després 
d'haver estat a Sant Celoni, en 
acabar una etapa de vida 
religiosa. Els dimarts i dimecres 
comparteixo la meva vida amb la 
dels seminaristes de la residència 
de la Sagrera. Tinc ben acabada 
la llicència en Teologia Sistemàtica 
i en aquests moments em trobo a 
l'etapa diaconal. 


David Gonzàlez 

Tinc 21 anys i sóc de Mataró (cap 
gros) de la parròquia de Maria 
Auxiliadora. Estic en el moviment 
de la JOC-JOBAC com a iniciador 
i en l'equip responsable d'iniciació. 
He estudiat F.P. de laboratori, i 
aquest últim any vaig estudiar a 
l'Institut de Teologia fent el primer 
curs. També treballava en un 


restaurant i fent suplències de 
laboratori clínic. 


Marc Moreno 

Sóc del Prat de Llobregat. Formo 
part del MCEC fent de monitor a 
l'Esplai Quia de Sant Cosme. 
Després de 6 anys a la Conreria 
em sento empès a continuar 
aquesta crida cap al ministeri 
sacerdotal. 


Víctor M. Galindo 

Tinc 23 anys i col.laboro en la 
parròquia del Corpus Christi i 
a l'Oratori de Sant Felip Neri 
de Gràcia. Pertanyo al MCEC 
i he treballat com a educador 
en una escola. 


Josep Ramon Ruíz Ramón 
Tinc 19 anys. Vinc del 


Seminari Menor i ara començo 
aquesta nova etapa amb 
alegria i seriositat alhora. 
Espero que ens ajudeu en el 
nostre camí, 


Vicenç García I Tomàs 
Sóc del barri hospitalenc de 


Collblanc. Coldaboro en la 
parròquia de Josepets de 
Gràcia i a Sta. Teresina de 
l'infant Jesús en el camp de la 
pastoral dels —y—sord-muts. 
Aquest any, amb joia i 
esperança, començo amb 
vosaltres la formació vers el 
ministeri presbiteral. 


Felip Simón 

Sóc de Sabadell de la parròquia 
del Sagrat Cor del barri de Ca 
N'Oriac. Tinc 20 anys, visc al 
Convictori i estic fent introductori. 


Josep Lluís Tejero 


Tinc 24 anys i sóc de Mataró, de 
la partòquia de la Mare de Déu 
de l'Esperança. Aquest any he 
començat introductori al 
Convictori. 


Josep Vicenç Moragues 

Tinc 23 anys i visc al Convictori. 
Abans d'això vivia a casa meva i 
era més jove. Altres detalls de la 
meva vida són que vinc de la 
parròquia de Josepets de Gràcia 
i que sóc membre i responsable 
del Moviment HORA-3. 


David Masobro 

Tinc 22 anys i visc al Poblenou. 
Estic a la parròquia de Santa 
Maria del Taulat. Abans d'entrar 
al Seminari havia fet estudis de 
Biblioteconomia, i col.laborava a 
la JOBAC. Espero que aquests 
anys em serveixin per descobrir 
allò que Déu vol de mi. 


Xavier Moretó 

Tinc 29 anys. Porto dos anys 
treballant com a Enginyer Tècnic 
Mecànic. La meva conversió es 
va produir assistint als cursets 
diocesans de Cristiandat. Aquests 
van tenir la seva continuitat a les 
reunions setmanals dels 
cursetistes. En el marc d'aquestes 
trobades va anar augmentant la 
meva pietat fins arribar al 
convenciment de la meva vocació. 


Enric Casellas 

Sóc d'un poble del Penedès 
anomenat Santa Oliva i ara estic 
a la parròquia de Santa Maria 
dels Desemparats de l'Hospitalet. 


També han entrat enguany: Albert 
Sols, Xavier Dorado, Miquel 
Ribes i Benjamí Sànchez. 


——— Ei ———. see ——É—ÉÉ EE 

ENTREVISTA AL NOU RECTOR D 


Des d'aquest curs, Mn. Josep Anton 
Arenas és el nou Rector del Seminari 
Menor de la Conreria, en substitució de 
Mn. Antoni Oriol, el qual ha estat 
traslladat a la parròquia de Sant Miquel, 
al barri de la Barceloneta. Mn. Arenas 
és, no cal dir-ho, un capellà amb un 
llarg currículum pastoral a la nostra 
diòcesi, i l'equip del Portal Obert vam 
creure obligada aquesta entrevista al 
Rector del Seminari Menor, a la qual 
Mn. Arenas accedí molt amablement. 
Portal Obert: Com valora aquests 
primers mesos de curs al Seminari7 
Resposta: Encara és aviat per a fer 
un balanç... però puc dir que valoro 
aquests primers mesos 
positivament. 

P.O.: Què ha estat el millor i el pitjor 
fins ara72 

R: El millor ha estat adonar-me que 
el servei que em demanen el puc fer 
sense massa dificultats personals, 


Jo tenia 19 anys. L'ambient era molt 
bo. Pel fet d'ésser més grans se'ns 
donava un tracte una mica diferent 
en algunes coses. L'estructura del 
Seminari era el típic d'aquells temps, 
un internat amb una disciplina que 
posava els nois en un ambient 
clerical des de molt petits. No era, 
però, repressiu. El clima era molt 
humà, diferia molt dels internats 
corrents. Després, a l'any 1965 vaig 
venir a la Conreria-com a superior, 
Vice-Rector del Grau Elemental i 
Director de Pre-universitari, 
l'equivalent al COU d'avui. Ja era tot 
diferent: un alt nivell acadèmic, un 
ambient sa, una espiritualitat sincera 
i eclesial i una liberalitat que feia 
que fos una comunitat jove i joiosa. 
Ara és diferent. La majoria dels joves 
no són "seminaristes", són alumnes 
externs que participen de la formació 
acadèmica del nostre centre i fins i 


EL SEMINARI MENOR 


d'ésser més, tenint en compte que 
la nostra Diòcesi és molt gran i que 
hi pot haver candidats al sacerdoci 
de moltes procedències. 

P.O.: Com creu que s'ha d'animar un 
jove a seguir en el camí de la vocació 
sacerdotal2 

R: És difícil de dir-ho amb poques 
paraules. En primer lloc ha de tenir 
clara la vocació cristiana i ensems 
veure com pot viure aquesta 
vocació cristiana en la consagració 
radical al Regne, cercar la felicitat 
en el servei de l'Evangeli. Per a mi 
és un punt important entendre allò 
que diu Jesús: "no m'heu elegit 
vosaltres, sóc jo que us he elegit a 
vosaltres..." —Adonar-se que la 
vocació és un do, una gràcia que 
Déu ens fa i per tant n'hem d'estar 
contents i agraits sense passar 
factura. Comprendre i viure aquesta 
crida sabent "que tot ho puc en 


tot i que el canvi d'estil de vida i 
d'acció pastoral, es pot dir que ha 
estat radical. També comprovar que 
malgrat la diferència d'edat i de 
formació hi ha una bona i cordial 
relació amb els joves superiors Mn. 
Jordi M. Herrero i Mn. Sergi Gordo. 
Amb l'administrador, Mn. Jordi 
Sotorra (amb qui som condeixebles), 
ja no cal ni dir-ho. 

El pitjor2 Res. Petits inconvenients 
de la nova situació, fred... 
distàncies... però bé, són coses 
sense massa importància que es 
poden resoldre molt bé. No hi ha res 
de moment que mereixi aquest 
qualificatiu. 

P.O.: Quins canvis substancials ha 
tingut el Seminari Menor entre el temps 
en què Vostè era seminarista i ara com 
a Rector7 

8: Jo vaig ser alumne de la Conreria 
dos cursos, del 1951 al 1953, i 
pertanyia a l'anomenada "secció 
tercera", que era per a vocacions 
tardanes. El nostre superior era Mn. 
Felip Casafias, excel.lent formador. 


tot alguns són interns i no són 
"vocacionats". Com pots 
comprendre, això dóna com a 
resultat una certa ambigúitat.Una 
trentena són "seminaristes". Joves 
d'avui dia que se senten inclinats 
cap al sacerdoci i que tenen en 
comú amb els altres la joventut i 
l'estudi. Hi ha bona convivència, la 
realitat és que el col.legi "es menja" 
el Seminari. 


P.O.: Quants joves passen al Seminari 
Major després d'acabar els estudis al 
Menor2 Considera que són bastants7 

R: Pocs. Enguany tinc entès que hi 
han passat dos. L'any que ve, si Déu 
ho vol, seran 3 ò 4. Crec que haurien 


Aquell que em fa fort". 

Ajudar a entendre aquestes coses 
és la millor manera "d'animar" els 
seminaristes. 

P.O.: Per què porten els pares als 
seus fills a estudiar al Seminari 
Menor2 Què hi esperen trobar7 

R: Cal distingir. Els pares que 
porten els nois al col.legi cerquen 
ordre, disciplina, rigor acadèmic... a 
vegades dóna la impressió que 
molts els han portat a aquest centre 
perquè els "adobem". Els qui són 
seminaristes, no els porten, hi 
vénen. Ells han triat l'escola. Volen 
ser capellans. El temps els ajudarà 
a clarificar les coses, però mentre hi 
ha aquesta intenció, fa que 
l'ambient del seminari sigui 
peculiar, d'una gran vivacitat i fa 
que el col.legi no sigui ben bé com 
els altres. Sí, té un "aire" diferent. 
P.O.: Com viuen la fe els joves a la 
Conreria7 

R: La Conreria és un Seminari i 
pretenem crear un ambient, un estil 
de vida ben cristià: joiós, fraternal, 

solidari, lliure i on cadascú pot tenir 
la vivència de la fe segons la seva 
edat i segons el seu procés de 
creixement. Hi ha molta normalitat. A 
mi m'agradaria un to més elevat, 
però potser són fervors de novici 
(només fa 2 mesos que en sóc 
rectorl). 

P.O.: Què creu que li demana la 
Diòcesi al Seminari Menor2 

R: Li demana que vetlli i cultivi "les 
llavors de la vocació" dels nois que 
se senten cridats des 
l'adolescència al sacerdoci i que 
ajudi a discernir el futur sense cap 
condicionament. 


P.O.: Creu que és prou valorat el 
Seminari Menor7 

R: Sincerament, crec que no gaire. 
En un temps se'n va parlar molt, i 


fins i tot sen va questionar 
l'existència. Avui sembla per a molts 
mossens un problema o un 
assumpte "aparcat". i 

P.O.: Considera suficients els llaços 
entre en Menor i el Major2 

R: Mai no seran prou suficients. De 
moment puc dir que les relacions 
amb els superiors són molt cordials. 
Més endavant intentarem d'establir 
contactes amb els seminaristes, 
sobretot amb els més grans. 


de. 

P.O.: Què opina de l'existència d'una 
revista pròpia, com és el "Portal Obert", 
al Seminari Major2 
R: Em sembla excelent. Cal. 
comunicar-se, fer-se conèixer, 
dialogart Aquest "Portal Obert" pot 
fer que el Seminari sigui més 
conegut i per tant més estimat. 
Escoltal, no es podria pensar en una 
secció destinada a la Conreria2 
P.O.: Per a acabar, quin consell 
donaria als seminaristes majors com a 
capellà7 
R: Una mica el que he dit abans: 
valorar la vocació com a regal de 
Déu, com a do. I tot això cal viure-ho 
amb joia, optimisme, despreniment, 
esperit de servei... Amb cara de 
pomes agres no farem res de bo. No 
li fem cap favor a Déu, essent 
capellans, és Ell qui ens el fa a 
nosaltres. Una altra cosa -i no és 
deformació professional- és que cal 
estudiar molt, de valent. Necessitem 
una preparació profunda i raonada 

-,per madurar en la fe i poder donar, a 

qui ens ho demani, raó de la nostra 
esperança. 
En darrer lloc, diria -ja ho sabeui- 
que tot hi vagi embolicallat amb una 
vida de pregària centrada en 
l'espiritualitat. de l'Església: la 
litúrgia. Acabo: cal saber què creiem, 
cal celebrar la nostra fe, cal viure per 
a Déu i per als altres el que creiem i 
celebrem. La fe es prova en la vida. 
Gràcies d'haver-me escoltat. 


El MARC-JESÚS VENERO Il GÓMEZ 
Primer de teologia 

PASSAT, PRESENT I FUTUR DE 
L'ESGLÈSIA LELATINOAMERIÇANA 

El passat dia 12 de novembre Mons.: Dammert, President de la Conferència 
Episcopal del Perú, va donar ur.a conferència al Saló d'Actes del nostre Seminari 
sobre la realitat llatinoamericana, 'clausurant així el cicle: que la: Facultat de: 
Teologia de Catalunya ha dedicat a "Amèrica en: el 500 aniversari". 

Després de valorar els elements clau en la realitat llatinoamericana se centrà 
en els nous desafiaments: i ) : 

- L'Església no està exempta de perills en: fer-se ressò de les majories i 
denunciant unes minories. La denúncia d'aquestes minories i l'acostament als. 
pobres implica, sovint, la persecució de l'Església. Una Església que denuncia" 
les tortures i les massacres durant les guerres civils, que continua promovent la: 
justicia i ajudant les comunitats a. dir no al terrorisme, comunitats que perdonen 
els qui maten els seus familiars. : El 

- Existeix un fort sentiment racista que fa tractar els de diferent color o raça 
com a ciutadans de tercera i quarta categoria. És evident la influència dela 
primera evangelització d'aquests pobles (pietat popular...) i es fa necessària la 
inculturació de l'Evangeli en aquestes realitats. Urgeix defensar els drets humans, 
socials i polítics tot tenint en. compte: el. gran :percentatge de..mestissos, 
airoamericans i indígenes, que són els pobres i sovint éls més rebutjats. 

- L'opressió de la dona: ella és la que treballà i la immensa majoria. són 
analfabetes. En els últims anys al Perú han agafat consciència ies comencen a: 
organitzar. Però persisteixen abusos sobretot contra. les indígenes i 
airoamericanes. No es pot oblidar el nombre de divorciades, separades, mares. 
solteres. A l'Església s'ha anat agafant el sentit d'igualtat i 'cal plantejar el paper 
, de les dones dins l'Església, ja que elles són un punt fonamental de transmissió 
de valors. 3 GRES 

- Els laics: la majoria de batejats no tenen consciència d'Església malgrat 
sentir-se catòlics. Tenen, per tànt, una dicotomia entre: pensament i vida, cosa 
Que va en detriment de la tasca evangelitzadora. LL LlmbEia 

No es tracta per tant d'imposar formes d'evangelització: encara que vagin bé 
en altres indrets, cal tenir un respecte profund vers les seves categories. Calen 

formadors (capellans i laics) per a arribar a tothom i que tinguin aquest sentit 
i d'evangelització sense deixar de banda la formació integral. es 
La promoció humana ha de ser tractada per l'Església sota el principi:de la 
subsidiarietat. Hi ha una pèrdua de responsabilitat cívica. D'altra banda l'Església 
s'ha hagut de convertir, per tal de ser més transparent en l'anunci de l'Evangeli. 
Hi ha hagut errors i faltes per les quals cal demanar perdó i continuar treballant. 
De fet és significativa l'actitud del.Papa Joan Pau ll que va voler anar a la 
Conferència de Santo Domingo amb. sentit de peregrinació .i expiació. Com 
solucionar aquests errors2 Treballant per portar la'bona nova a tots els camps 


i ell el poble que cerca la llibertat que no se li-dóna, essent així fidels 
al Crist. h le 


Jesus Manuel Martínez Macias 
Tercer de teologia 


CONFERÈNCIES 


HOME I NATURALESA 
Consideracions Entorn de l'Emergència l Aparició de Humà 
Enguany la lliçó inaugural del curs acadèmic va córrer a 
càrrec del professor J.M. Via i Taltavull i tingué per títol: Home 1 
Naturalesa, Consideracions Entorn de L'Emergència i Aparició 
de L'Humà. 
Començà constatant que el fet que es formuli la 
pregunta, "Què és l'home7", ja suposa una certa confiança en 
l'existència d'una resposta, conftança que cap absurdisme no pot 
negar. Hi ha una dependència real l no abstracta, de l'home en 
relació a la naturalesa. Aquesta dependència és doble. Per una 
banda, el medi ambient ens lliga i afaiçona, i per una altra banda 
es dóna una dependència de la continuitat en el temps d'una 


i cadena biològica que ha assegurat sense interrupció, des de fa 


uns tres mil millons d'anys aproximadament, la transmissió de 


ll la Informació genètica a partir de la qual s'han conservat i 


diferenciat els vivents. 
El fet evolutiu és clar, ja que la vida és lloc de 


NE transformacions l, almenys de fet, de transformacions 
dl orlentades. Per tant, es pot dir que hi ha una unitat de l'home 


amb els vivents. Però en la vida humana es dóna una novetat: 
l'home en qualsevol dels estadis del procés d'humanització, 
s'escapa dels cercles "indefinidament repetitius —que 
caracteritzen la vida animal. 

En el pensament occidental es donen dos models per a 
interpretar aquesta l'evolució de l'home en el món natural: el que 
ens situa al cim de la piràmide dels vivents, i el que considera 
l'home com un animal mancat. Segons aquest darrer model, a la 
plenitud de la vida animal II ha esdevingut una fractura que ha 
malmès les determinacions naturals I, tot fent-ho, ha permès 
a la vida d'esdevenir humana. Mn. Via creu que cal considerar els 
dos models conjuntament, però dóna una especial importància al 
segon model. El trencament de les determinacions naturals, que 
comporta la pèrdua de l'instint d'espècie, com a regulador primer 
del comportament, hauria fet que l'home, davant de la naturalesa, 
es veiés necessitat de la mediació de l'altre home i de l'eina. 

L'esforç mental necessari per a satisfer aquesta 
necessitat de mediació, mitjançant el desenvolupament d'un 
sistema de signes i d'eines (i d'eines que fan elnes), hauria estat 
el motor (i no a l'inrevés) que hauria impulsat l'espectacular 
desenvolupament cerebral deis homínids durant més d'un milió 
d'anys. L'Homo Sapiens, doncs, hauria emergit en la mesura que 
hauria estat capaç de crear una cultura, entesa com aquest gran 
"medi" de relació de l'home amb l'home I amb la natura, i que 
té la seva pròpia autonomia. 

L'home de Neandertal, primer entre els homes sapiens, 
ja donava culte als morts i, per tant, tenia ja una consciència clara 
que havia de morir, però també confessava pel mateix culte, 
posseir una certa esperança de poder superar la mort. Aquesta 
radical novetat en la percepció del món, que té l'Homo Sapiens, cal 
atribuir-la a la donació, per part de Déu, de la llum de l'ésser, 
segint St. Tomàs, o a la guspira de la creativitat de què parlà S. 
Havrhing a la inauguració dels Jocs Paralímpics de Barcelona 92, 
però també entesa com essent d'origen diví, transcendent. 

Via concloia: l'home emergeix, però l'esperit que el 
porta és més que una mera emergència. El salt de la 
comprensió i de la creativitat possibles evidenclen una ruptura: 
l'home no és fet solament del binomi matèria-energla, tot i 
estar-hi ben immers. Ja al principi havia dit que L'Homo Sapiens 
no pot anomenar el món pròpiament casa seva, perquè, dèia, la 
llar definitiva de l'home està més amb aquell que el crida des 
de l'infinit que en la terra de què emergeix. Semblaria, doncs, 
que la confiança que en començar es posava en l'existència d'una 
resposta a la pregunta "Què és l'home7" està fonamentada 
principalment en la fe en un Déu transcendent. 

El JOAN MANEL SERRA. Primer de teologia. 

FIDELS 


"Us agafaran i us persegui- 
ran, US portaran a les sinago- 
gues i a les presons, us duran 


davant dels reis i governadors 
per causa del meu nom" (Lc 
20,12) 

Això és el que van tenir el 
90ig de viure els 51 Missioners 
Claretians, la majoria seminaris- 
es, beatificats aquesta tardor. 
Joan Pau ll ens els va presentar 
Som a exemple i estímul per a 
tots, però especialment com a 
èxemple de "seminari màrtir". 
En llegir el relat dels "fets 

BEATIFICACIONS A ROMA 


FINS A LA MORT 


martirials" pensava si seria 
capaç de donar la vida pel Crist 
i per la comunitat fins a vessar 
la sang. Quei- 
com hi havia 
d'extraordinari 
en aquella 
comunitat 
perquè els 
qui tenien 
oportunitat de 
fugir de la 
x mort no ho 
fessin, si no 
era amb tots 
els seus ger- 
mans. 

En els 
nostres dies 
es viu un 
clima — social 
més tranquil, 
no crec que 
mai ens di- 
guin: "Traieu- 
vos aquest 
drap i sereu 
com nosaltres 
i us allibera- 
rem". Es viu 
un cert am- 
bient de "passotisme". No es 
fiquen amb nosaltres, simple- 
ment ens ignoren. Ja deia el 
Cardenal Suquía que estem "en 
un món de tornada del cristia- 
nisme, on el cristianisme se 
suposa que és conegut". A 
vegades, en tenim la culpa 
nosaltres mateixos per no mani- 
festar públicament l'opció vital 
que hem pres personalment. Els 
nostres germans màrtirs no van 


fer grans discursos sobre Jesu- 
crist, ni van defensar cap ideo- 
lògia, solament van ser fidels al 
seu encontre amb Ell. 

Va. sobtar-me, també, l'oferi- 
ment de les seves vides per 
l'ordenament cristià del. món 
obrer. Nosaltres estem cridats a 
evangelitzar aquest món obrer 
i a donar la vida, potser no de 
cop com ells però sí amb la 
presència diària: en . aquest 
d———————————a—É És 

Els nostres germans 
màrtirs no van fer grans 
discursos sobre 
Jesucrist, ni van 
defensar cap ideologia, 
solament van ser fidels 
al seu encontre amb Ell 


món, 

Als últims relats que van 
escriure, tots parlen de perdó.- 
Quin gran testimoni ens donenl 
A nosaltres, com diu el Sant 
Pare, ens cal "plantar en el 
propi ambient aquesta llavor de 
perdó" que ells van regar amb 
la seva sang. 

Voldria acabar mencionant 
els altres màrtirs beatificats 
aquell mateix dia, germans de 
Sant Joan de Déu, també de la 
nostra terra, però d'ells en 
parlarem en una altra ocasió. 


El ALEX MARZO 
Primer de filosofia 


——————————————————————————— 

PREGARIA A LA Maria, Mare de Jesucrist i Mare dels sacerdots: accepteu 


M A R E D E B) É U aquest títol amb què avui us honorem per exalçar la vostra 
maternitat i per contemplar amb Vós el sacerdoci del vostre 


DE JOAN PAU II. Fill unigènit i dels vostres fills, Santa Mare de Déu. 

Mare del Crist, que donàreu un cos de carn al Messies 
sacerdot per la unció de l'Esperit Sant per tal de salvar els 
pobres i els de cor penedit: guardeu en el vostre cor i en 
l'Església els sacerdots, Mare del Salvador. 

Mare de la fe, que acompanyàreu el Fill de l'home al temple 
perquè es complissin les promeses fetes als nostres pares: 
presenteu a Déu Pare, per a la seva glòria, els sacerdots del 
vostre Fill, Arca de l'Aliança. 

Mare de l'Església, que junt amb els deixebles al cenacle 
imploràveu l'Esperit per al nou poble i els seus pastors, 
aconseguiu per a l'orde dels preveres la plenitud dels dons, 
Reina dels apòstols. 

Mare de Jesucrist, que estiguéreu amb Ell a l'inici de la seva 
vida i de la seva missió, que el cercàreu com a mestre enmig 
de la gentada, que l'acompanyàreu a la creu, exhaust pel 
sacrifici únic i etern, i tinguéreu Joan a la vora, com a fill 
vostre: acolliu des del començament els cridats al sacerdoci, 
protegiu-los llur creixement i acompanyeu els vostres fills en 
la vida i en el ministeri, Mare dels sacerdots. 

Amén. 


ePASTORES DABO 


DEL NOSTRE SR. 
ARQUEBISBE 


No estaria pas fora de lloc que, a més 
dels sentiments envers Déu i el proisme, ens 
preguntéssim si, mitjançant la nostra acció 
evangelitzadora, es va fent realitat en el nostre 
ambient el desig d'aquell Infant que nasqué amb 
una voluntat decidida d'arribar a ser el 
primogènit d'una multitud de germanss. 

Es bo l'amor cristià envers Jesús, nascut 
de la Verge Maria. És millor treure'n, a més a 
més, les conseguències i procurar que neixin, 
segons l'Esperit , molts fills de Déu, tot essent 
nosaltres mateixos conseglents amb la mateixa 
condició de fills de Déu. Si això es així... UN 
BON NADAL: 


t Ricard Maria Carles, arquebisbe de Barcelona 


PG Boniquet. Casp, 63. Tel. (93) 265 56 46 


